Diari Oficial de la Generalitat Valenciana


Sumari del DOGV 6026, del 02-06-2009 (2009/6126)

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 211,20 m² de superfície, situat a Cullera, carrer de València, realitzada per l'ajuntament del dit municipi a favor de la Generalitat, per a ser destinat a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6126


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cullera
    * propietat immobiliària
    * transmissió de la propietat
    * cultura regional

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 211,20 m² de superfície, situat a Cullera, carrer de València, realitzada per l'ajuntament del dit municipi a favor de la Generalitat, per a ser destinat a la construcció d'un centre de salut. [2009/6126]  
L'Ajuntament de Cullera, en sessió plenària realitzada el dia 28 de febrer de 2006, va acordar la cessió gratuïta a la Generalitat de l'immoble de la seua propietat, de 211,20m² de superfície segons mesurament recent, situat al carrer de València, 119, de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a la construcció d'un centre de salut, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Cullera de l'immoble que té 211,20 m² de superfície segons mesurament recent, situat al carrer de València, 119, de la dita població, que confronta: davant, carrer de València; dreta, edifici carrer de València, 121; esquerra, edifici carrer de València, 117, i darrere, terrenys del camp de futbol.  
Consta inscrita en el Registre de la Propietat de Cullera al tom 2.576, llibre 832, foli 36, finca 963, inscripció 8ª.   
Referència cadastral: 6923857JD5957W8316IO.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Cullera, s'efectua amb la condició de destinar l'immoble a la construcció d'un centre de salut i el termini de la cessió és indefinit, a no ser que la Generalitat incomplisca la condició mencionada i en este cas l'immoble revertirà a favor de l'ajuntament.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 22 de maig de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.